Crna Gora

OPŠTINA ROŽAJE

Sekretarijat za poljoprivredu,

turizam i vodoprivredu

Rožaje, 26.05. 2015. god.

U skladu sa čl 9. Odluke o budžetu opštine Rožaje za 2015. godinu Br. 5253 od 29. 12. 2014. objavljen u sl. Listu CG-opštinski propisi br:2/15, a na osnovu člana 109. i 110. Zakona o lokalnoj samoupravi (sl. List RCG br: 42/03, 28/04, 75/05, 13/06, sl. List CG br: 88/09, 03/10 I 38/12) Sekretarijat za poljoprivredu, turizam i vodoprivredu objavljuje:

**JAVNI POZIV**

**Za dodjelu podrške poljoprivrednim gazdinstvima po svim mjerama predviđenim opštinskim Agrobudžetom za 2015. godinu**

Sekretarijat za poljoprivredu, turizam i vodoprivredu opštine Rožaje, u skladu sa opštinskim Agrobudžetom za 2015. godinu, objavljuje Javni poziv za dodjelu podrške poljoprivrednim gazdinstvima u toku 2015. Godine za slijedeće mjere:

1. Nabavku sadnica kontinentalnog voća;
2. Laboratorijske analize zemljišta;
3. Seminare;
4. Posjete poljoprivrednim sajmovima;
5. Nadoknada nastalih šteta u poljoprivredi koje su posledica elementarnih nepogoda;

6. Modernizaciji poljoprivredne proizvodnje i zadovoljenje standarda u poljoprivrednoj

proizvodnji;

7. Podrška ratarskoj proizvodnji;

8. Podrška finansijskog uzorkovanja izvorišta u cilju utvrđivanja kvaliteta vode za piće;

***Korisnici podrške*** mogu biti svi poljoprivredni proizvodjači koji su državljani Crne Gore sa mjestom prebivališta u opštini Rožaje, a koji se bave poljoprivredom i registrovani su u odgovarajućim registrima kod MPRR, Veterinarske uprave i Fitosanitarne uprave.

***Prihvaltljive investicije***

1. Nabavka sertifikovanog sadnog materijala;
2. Plaćanje troškova za izvršenu analizu zemljišta;
3. Plaćanje troškova za organizovanje seminara;
4. Plaćanje troškova za organizovane posjete poljoprivrednim sajmovima;

Nabavka aparata za mužu krava;

1. Nabavka repromaterijala za krmno bilje i žitarice;
2. Uzorkovanje izvorišta u cilju utvrdjivanja kvaliteta vode za piće;
3. Naknada za štete u poljoprivredi.

***Kriterijumi prihvatljivosti***

- Za nabavku sadnica podržaće se gazdinstva koja planiraju da pod kontinentalnim voćem zasade površinu veću od 20 (dvadeset) ari.

- Za labaratorijsku analizu zemljišta podrška će se odobriti po priloženom računu za izvršenu uslugu analize.

- Podrška za seminare vršiće se plaćanjem po ugovoru nakon održanog seminara.

- Podrška posjeti sajmovima- plaćaće se računi putnih troškova za odlazak i povratak do mjesta gdje se sajmovi održavaju.

- Podrška modernizaciji i zadovoljenju standarda podržaće se gazdinstva koja imaju više od 3 (tri) muzna grla.

- Podrška ratarskoj proizvodnji- da bi se zasnovala proizvodnja ratarskih kultura na površini ne manjoj od jednog hektra.

- Podrška finansiranju uzorkovanja izvorišta- vršiće se plaćanje po priloženom računu o izvršenoj analizi vode.

- Nadoknada nastalih šteta u poljoprivredi- vršit će se uplata prema zapisniku komisije u iznosu od 10% od visine procijenjene štete.

***Visina podrške***

Maksimalni iznos investicije je 2.000,00 eura.

Visina porške za svaku mjeru je 50% od vrijednosti investicije.

Podrška će se isplatiti u tekućoj godini, po završetku investicije, a nakon dobijanja pozitivnog mišljenja od strane terenske komisije koju formira Sekretarijat za poljoprivredu, turizam i vodoprivredu.

Isplata će se vršiti preko opštinske blagajne ili direktno uplatom na žiro račun.

***Potrebna dokumentacija***

1. Kopija lične karte
2. Uvjerenje o kućnoj zajednici
3. Dokaz o vlasništvu zemljišta (posjedovni list)
4. Dokaz o broju grla stoke
5. Dokaz o upisu u neki od registara
6. Dokaz o nabavci roba (fiiskalni račun ili carinska deklaracija ako se radi o uvozu)

***Način podnošenja zahtjeva***

Popunjen obrazac zahtjeva sa potrebnom propratnom dokumentacijom dostavlja se lično na pisarnici opštine Rožaje ili preporučenom poštom na adresu:

Opština Rožaje-Sekretarijat za poljoprivredu, turizam i vodoprivredu (sa naznakom Za Javni poziv za dodjelu podrške za sektor poljoprivrede), ul. „M.Tita“ bb. 84310 Rožaje

Obrazac zahtjeva se može preuzeti u kancelarijama Sekretarijata za poljoprivredu, tuizam i vodoprivredu ili se može lično ispisati u rukopisu od strane podnosioca zahtjeva, sa obavezno ostavljenom punom adresom i kontakt telefonom.

***Procedura realizacije***

Trajanje javnog poziva je od 26.05. do 20.10 2015. godine, a obrada i odlučivanje po pristiglim zahtjevima vršit će se u toku trajanja javnog poziva.

Pravo na podršku ostvaruje se na osnovu podnijete dokumentacije i izvještaja terenske komisije.

Podnosilac zahtjeva čiji zahtjev ne bude prihvaćen biće obaviješten o razlozima odbijanja.

Nepotpuna i neblagovremeno podnijeta dokumentacija neće se razmatrati.

**SEKRETAR**

Dipl. ing. polj.  **Mersad Šutković**